section_heading: Početak rata
paragraph_text: Kada je u travnju 1861. predsjednik Lincoln, nakon južnjačkog napada na Fort Sumter, uputio poziv za 75.000 dobrovoljaca, Grant je pomogao regrutirati jednu takvu postrojbu, te je doveo u Springfield, glavni grad Illinoisa. Sam Grant je odbio zapovjedništvo nad tom postrojbom, a guverner Richard Yates mu je dao zadatak da regrutira dobrovoljce po državi. Grant je uporno zahtijevao zapovjedništvo na bojištu, i Yates ga je, saznavši za diplomu West Pointa, imenovao pukovnikom i 17. lipnja dodijelio zapovjedništvo nad 21. pukovnijom Illinoisa.